## Referat fra ITKT møde i Distrikt 10 torsdag den 5. april 2018.

Mødested: Akaciegården, Frederiksberg

Til stede var IT-kontaktpersoner fra: Ishøj, Herlev, Brøndby, Glostrup, Vallensbæk, Gladsaxe, Ballerup, Østerbro, Hvidovre, Brønshøj/Vanløse, Valby, Frederiksberg, City, Dragør, Amager2300, Lyngby/Taarbæk, Høje Taastrup.

Der var afbud fra Tårnby, Ballerup og Albertslund.

Ingen tilmeldt fra: Gentofte, Valby og Rødovre.

**Dagsorden:**

* Digitaliseringsstyrelsen: Om den nye Nem-ID app
* Ønsker om fremtidige emner på temadag, eller kursus.
* Bordet rundt om nye tiltag i afdelingerne
* Valg af it-koordinator gruppe

**Digitaliseringsstyrelsen: Om den nye Nem-ID app**

Vi fik en præsentation af løsningen, og et kik ind i en testversion. Der var mange spørgsmål til sikkerhed og virkemåde.

I første omgang (sidst i maj) bliver NemId app for private klar til download.

Formålet er at supplere NemId nøglekortet og NemID nøgleviseren, så man fra iPhone og Androidtelefoner får de samme muligheder.

Foreløbig ligger der en kort beskrivelse på:

[**https://digst.dk/nyheder/nyhedsarkiv/2018/marts/ny-app-til-nemid/**](https://digst.dk/nyheder/nyhedsarkiv/2018/marts/ny-app-til-nemid/)

Vejledninger er under udarbejdelse.

**Næste temadag er den 25. april på Akaciegården. Der er stadig ledige pladser.**

Emner:

Hvad lykkes i lokalafdelingerne.

Ældre og læring, Fokus på den gode læringssituation.

Ældretyper. Hjælp til at målrette it-aktiviteter.

**Bordet rundt – nye tiltag fra afdelingerne.**

Nogle afdelinger har et supergodt samarbejde med kommunen. Mange afdelinger har udfordringer med at få stillet hensigtsmæssige lokaler til rådighed. I nogle kommuner tilbydes undervisning i andre lokaliteter i kommunen, på udstyr i lokalerne. Mange steder ske det på medbragt udstyr. Generelle kurser har svigtende interesse. Specialkurser sælger. IT-cafeer er velbesøgt.

Det er en bred vifte af muligheder og udfordringer.

**Dragør**: Har ikke egne kurser eller IT-Cafe. Her foregår IT i regi af Aktivitetscentret.

**Ballerup**: Kører 110-120 deltagere gennem kurser på årsplan. Det er kurser i iPad, iPhone og billedbehandling. Der er IT-cafe og IT-hjælp i hjemmet. Der er NYE lokaler på vej med bedre adgangsforhold. 8 kursister pr. hold. NYT kursus på vej i Facebook. Er startet med det NYE Nyhedsbrev.

**Brøndby**: IT-cafe har flere besøgende. Har taget det NYE nyhedsbrev i brug

**Frederiksberg**: Det er fortsat de korte kurser i specialemner der trækker flest deltagere. IT-cafe og IT-hjælp i hjemmet vokser fortsat. Har med stor succes taget det NYE nyhedsbrev i brug. Pleje af frivillige på midtvejsmøder og årsmøde.

**Herlev:** IT-hjælp og udkørende hjælp er på samme niveau som hidtil. Lokalblad omdeles hvert ½ år med brevduer. Digitalt nyhedsbrev bruges med stor succes. Vi har it-hjælp i hjemmet og specialkurser bl.a. i plej din PC i Medborgerhuse

**Lyngby-Tårbæk**: Stigning på iPad og iPhone, Billedbehandling, Facebook og mapper. Åbent hus 2 gange om ugen, der er mange gengangere. Udgående team til handicappede og ikke-transporterbart udstyr.  
De bruger Kulturnat til gratis annoncering i lokalavisen, som plukker i oplysningerne fra Kultunaut.dk

**Glostrup**: Ingen IT-undervisning. Stiller med frivillige til IT-hjælp på Biblioteket og i Aktivitetscentret.

**Ishøj**: Stabile aktiviteter på undervisningssiden, PC undervisning, Windows 10, iPad og iPhone Kører specialhold i f. eks Word og Excel.

Vi har IT Café en gang om ugen i to timer, vort samarbejde med beboerforeningens Café er stoppe pga. manglende tilslutning.

Pleje af frivillige er en Grillaften med ledsager. Ledsagere betaler.

Tilmelding og betaling foregår via ’Nemtilmeld’. Det er gratis at oprette aktiviteter. Annoncerer kurser med folder i lokalbladet.

Kommunen sponsorerer flot.

**Hvidovre:** Kører kurser i slægtsforskning og forskellige ERFA grupper i forskellige emner. Har IT-cafe.

**Brønshøj-Vanløse:** IT-cafe med en del gengangere og lettere demente. Kurser i Facebook og billedbehandling.

**Vallensbæk:** Har fået 5 nye PCer. Kører med 8 deltagere pr. hold 10x2 timer. iPhone har manglet deltagere. Udbyder Scanning, så bliver mapper sneget ind, da det indgår. Man har ingen egne lokaler men bruger skoler og idtrætcentre. Hjælper på biblioteket. IT-cafe holdes i Borgerhuset. Der er godt udstyr i de benyttede lokaliteter.

**Høje Taastrup:** Har IT-Cafe + hjemmebesøg. Alle deltagere har selv udstyr med.

**Gladsaxe:** Har PC-cafe i egne lokaler, på Hovedbiblioteket, i Telefonfabrikken og biografen. Et aktuelt emne er synkronisering og samspil mellem forskellige enheder. Har ingen udgående aktiviteter. Kommunen fisker blandt vores frivillige og får dem til at arbejde som kommunefrivillige.

**Amager2300:** IT-cafe med meget at lave. Ingen egentlige kurser. Kører workshops med fri valg af emner og en for Facebook. Deltager på Plejehjem/aktivitetscenter.

**City:** Har kurser i Billedbehandling, Facebook, Tekstbehandling, iPhone, iPad, Tablets. Hjemmebesøg er gratis. PC-hjælp overvejes at gøre gratis.

**Distrikt 10:** Dan fortalte, at man overvejer om et møde sammen med de Social/humanitære kunne give udbytte.

**Valg af 3 IT-koordinatorer:**

Dan har stået alene med arbejdet. Hvilket slet ikke er holdbart. Dan stiller op, hvis der bliver valgt 1-2 mere.

På mødet blev der valgt:

Dan Jønsson, Amager2300

Lis Elholm, Frederiksberg

En frivillig fra Ishøj, der ikke var til stede kunne måske være interesseret. Dan retter henvendelse.

**Frokost**

9. april 2018, referent Lis Elholm